Informasjonsskriv

(samme går til alle fire målgruppene)

## Formålet med undersøkelsen

Vi ønsker å ha med utvalgte lærere, skoleledere og skoleeiere i en nasjonal skoleundersøkelse om det tverrfaglige temaet [Folkehelse og livsmestring](https://www.udir.no/lk20/overordnet-del/prinsipper-for-laring-utvikling-og-danning/tverrfaglige-temaer/folkehelse-og-livsmestring/?lang=nob).

Formålet med undersøkelsen er å utvikle kunnskap om • Hvordan forstås, implementeres og praktiseres temaet folkehelse og livsmestring? • Hvilken effekt har ulike måter å utføre temaet folkehelse og livsmestring; hva fungerer bra og dårlig, og for hvem?

Over tid ønsker vi å finne ut hvordan styrke elevenes sosiale miljø, prestasjoner, livsmestring, psykiske helse og forhindre frafall.

## Hvem er ansvarlig for undersøkelsen?

*HeaLS* ledes av [Psykologisk institutt ved UiO](https://www.sv.uio.no/psi/english/research/projects/heals/index.html), mens [NIFU](https://www.nifu.no) har hovedansvar for datainnsamlingen som vil skje ca. i februar 2025. UiO og NIFU har felles databehandleransvar, men kun NIFU håndterer personidentifiserende opplysninger relatert til datainnsamlingen. [LIFE-prosjektet](https://www.uis.no/nb/laeringsmiljosenteret/forskning/life-livsmestring-i-teori-og-praksis) ved UiS vil invitere til en oppfølgingsundersøkelse et år etterpå.

## Hva innebærer det for deg å delta?

Deltakelse innebærer for deg en av følgende (se epost om hva som gjelder deg):

* ***Lærere***: Vi har trukket ut deg til å bli invitert til en spørreundersøkelse som tar 15-20 minutter.
* ***Lærere***: Vi har trukket ut deg til å bli invitert til en veldig kort spørreundersøkelse (3-5 minutter) og en kort logg (2 minutter) etter fire undervisningsøkter. Læreres logger vil gi oss innblikk i hvordan temaet undervises på tvers av ulike kontekster, slik som fag, slik at vi kan finne ut hva som fungerer og ikke.
* ***Skoleleders representant***: Vi inviterer deg som representant for skoleledelsen til en spørreundersøkelse som tar 15-20 minutter.
* ***Skoleeiers representant***: Vi inviterer deg som representant for skoleeier til en spørreundersøkelse som tar 20-25 minutter.

Det er flere [fordeler](10_larer_lang_epost.qmd) ved å delta. Verken din arbeidsgiver eller andre får vite dine svar eller om du har svart. Undersøkelsene er nettbaserte og fungerer godt på mobiltelefon.

## Hvorfor inviterer vi deg?

Du er trukket ut fra lister over lærere, skoleledere og skoleeiere, innsamlet fra skolen/kommunen/fylkeskommunen du tilhører. Vi har mottatt kontaktinformasjonen basert på hjemmel i personopplysningsloven. Vi inviterer kun så mange som vi trenger.

## Hva spør vi om i spørreundersøkelsene?

Du vil få spørsmål rundt hvordan du og dere jobber med det tverrfaglige temaet *Folkehelse og livsmestring*, samt om samarbeid, praksis, holdninger og mestringstro knyttet til temaet. Vi vil også spørre deg om noe bakgrunnsopplysninger, slik som kjønn, erfaring og alder.

## Hvilke andre typer opplysninger blir samlet inn?

*Prosessdata*: For at forskerne bedre skal forstå hvordan spørsmålene fungerer og hvordan undersøkelsen oppleves, gis det mulighet for å uttrykke seg om dette. Svar på disse spørsmålene benyttes ikke i videre forskning etter at kvalitetssikringsperioden er over. Det samles også inn teknisk prosessdata som eksempelvis type nettleser brukt, IP-adresse, og tid brukt på enkeltspørsmål og undersøkelsen totalt, som fjernes like etter undersøkelsen lukkes.

## Det er frivillig å delta

Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg. Det er mulig å hoppe over spørsmål, såfremt ikke annet står ved spørsmålet, eller avbryte besvarelsen underveis.

## Kort om personvern

Vi vil bare bruke opplysningene om deg til formålene vi har fortalt om i dette skrivet og i [utdypende informasjon om personvern](03_utdypende.qmd). Vi behandler personopplysningene konfidensielt og i samsvar med personvernregelverket.

Du kan lese [utdypende informasjon om personvern her](03_utdypende.qmd).

Med vennlig hilsen

| Egil Nygaard | Cay Gjerustad | Hildegunn Fendrem |
| --- | --- | --- |
| Professor, UiO | Forskningsleder, NIFU | Professor, UiS |