Epost: Spørreundersøkelse om din fylkeskommunes arbeid med folkehelse og livsmestring i videregående skoler

## Kjære **NAVN**

**SKOLEEIER** har i høst takket ja til å delta i en spørreundersøkelse om hvordan fylkeskommuner kan bidra til bedre skolemiljø og styrke sine elevers livsmestring. Vi ønsker å utforske beste praksis i den videregående skolen og blant skoleeiere om implementeringen av det tverrfaglige temaet folkehelse og livsmestring. Med ditt bidrag kan vi finne ut hvordan fylkeskommuners rolle kan øke trivsel i den videregående skolen, bedre den mentale helsen og forebygge frafall hos elever.

Vi inviterer deg som representant for skoleier ved fylkeskommunen til en spørreundersøkelse som tar 20-25 minutter.

Andre i kommunen vil ikke få se dine svar. Spørreskjemaet kan gjennomføres på mobil. For å delta klikker du på lenken: **LENKE**

## Hva får dere igjen for å delta?

Deltakere får [flere fordeler](https://heals.nifu.no/2_for_kommuner/01_kommuner_invitasjon.html#sec-fordeler-kommuner): et webinar om funn fra prosjektet (før alle andre får kunnskapen), trekning av gavekort blant respondenter (personlig gave, ikke til kommunen), et refleksjonsopplegg om folkehelse og livsmestring, og beskyttet tilgang til kommunens svar sammenliknet med andre (forutsetter nok svar i kommunen til at det blir anonymt).

Undersøkelsen er et samarbeid mellom forskningsprosjektene [HeaLS](https://heals.nifu.no) (ledet av UiO, sammen med NIFU) og [LIFE](https://www.uis.no/nb/laeringsmiljosenteret/forskning/life-livsmestring-i-teori-og-praksis) (ledet av UiS).

## Mer informasjon?

Du får mer informasjon om personvern og hva studien innebærer [her](https://heals.nifu.no/). Nettstedet inneholder blant annet en [kort presentasjon](https://heals.nifu.no/kort_presentasjon/). Svar oss gjerne på denne eposten om du har spørsmål.

På vegne av HeaLS og LIFE-prosjektene,

* Prosjektleder i HeaLS, Egil Nygaard, UiO
* Forskningsleder Cay Gjerustad, NIFU
* Prosjektleder i LIFE, Hildegunn Fandrem, UiS

Om du ikke ønsker å delta kan du klikke her **LENKE2**.